1134



1134 (MCXXXIV) a fost un an obișnuit al calendarului iulian.

Evenimente 
 20 mai: Prima atestare documentară a localității Tecuci (jud. Galați).
 4 iunie: Victoria lui Erik al II-lea "cel Memorabil" asupra regelui Niels al Danemarcei; Erik devine rege.
 17 iulie: Bătălia de la Fraga. Regele Alfonso I al Aragonului și Navarrei este înfrânt de către almoravizi.
3-5 septembrie: O mare parte a orașelor franceze Le Mans și Chartres este distrusă de un incendiu.
 7 septembrie: Ca urmare a morții lui Alfonso I, moștenirea sa se împarte între fratele său Ramiro al II-lea "Călugărul" în Aragon și Garcia al VI-lea (Restauratorul) în Navarra; după 60 de ani, Navarra se desprinde din nou de coroana aragoneză și în plus obține de la aragonezi orașul Tudela.

Nedatate 
 septembrie: Incursiune a cruciaților conduși de regele Foulque de Ierusalim în Hauran; ei sunt respinși de către Ismail, atabegul de Damasc, a cărui contraofensivă este oprită de ostilitatea locuitorilor din Damasc din cauza politicii sale fiscale; Ismail declanșează o politică de teroare, în urma căreia cade victimă chiar și propriul său frate, Sawinj; neputând să stăpânească situația, Ismail se retrage lăsând Damascul în mâinile lui Zengi, atabegul de Mosul.
Are loc căsătoria dintre Hermann al III-lea de Baden și Bertha de Lorena.
Bătălia de la Farlev. A avut loc între cei doi regi ai Norvegiei: Magnus al IV-lea îl înfrânge pe Harald al IV-lea.
Ca urmare a unei puternice furtuni în Marea Nordului, se creează arhipelagul Zeelanda printr-un cordon de dune la sud de actuala Haga; totodată, orașul flamand Bruges își pierde accesul direct la mare.
Cneazul Vsevolod Mstislavici de Novgorod înfrânge triburile ciuzilor și ocupă orașul Tartu din Estonia.
Contele Alphonse I de Toulouse asediază orașul Narbonne.
Generalul chinez Yue Fei întreprinde o expediție în China de nord, împotriva jurchenilor din dinastia Jin; dinastia Song recuperează orașul Xiangyang și alte localități.
 Grupul "humiliati" se retrage într-o mănăstire din Milano.
Împăratul Lothar al III-lea îl învestește pe Albrecht I "Ursul" (mai târziu, fondator al dinastiei Ascanienilor sau de Brandenburg) cu provincia Altmark.
Marele cneaz Iziaslav al II-lea al Kievului devine și cneaz de Vladimir și Volînia.
 Normanzii din Sicilia, sub regele Roger al II-lea, încep ocuparea litoralului oriental al Tunisiei (Ifriqiya) prin atacarea Djerbei.
 Pietro Farnese al II-lea îi atacă pe normanzi în Apulia.
 Regele Roger al II-lea al Siciliei reprimă o revoltă din Napoli.

Arte, științe, literatură și filozofie 
 Abdul Qadir Jilani devine conducător al școlii Hanbali din Bagdad.
Este fondată abația Sf. Iacob din Würzburg, în Germania.
Este încheiată construcția catedralei Sf. Petru din Schleswig.
 Este redactat textul scrierii clasice japoneze Uchigikishu.

Înscăunări 
 7 septembrie: Ramiro al II-lea "Călugărul", rege al Aragonului (1134-1137).
 7 septembrie: Garcia al VI-lea "Restauratorul", rege al Navarrei (1134-1150).
Albrecht I "Ursul", conducător al Altmark.
 Erik al II-lea, rege al Danemarcei (1134-1137).
 Iziaslav al II-lea, cneaz de Vladimir și Volînia.
 Ulrich I, duce de Carintia.

Nașteri 
 3 iunie: Geoffroi al VI-lea, conte de Anjou (d. 1158)
Raymond al V-lea, conte de Toulouse (d. 1194)
 Sancho al III-lea, rege al Castiliei (d. 1158).
 Sverker I, rege al Suediei (d. 1156).

Decese 
 3 februarie: Robert Curthose, duce de Normandia (n.c. 1054)
 28 martie: Stephen Harding, unul dintre fondatorii Ordinului cistercian (n. 1059)
 4 iunie: Magnus "cel Puternic", uzurpator al tronului Suediei (n. 1106)
 6 iunie: Norbert de Xanten, întemeietor al Ordinului premonstratens (n. ?)
 25 iunie: Niels, rege al Danemarcei (n. 1065)
 13 august: Piroska (Irina) de Ungaria, soția împăratului Ioan al II-lea Comnen al Bizanțului (n. 1088)
 7 septembrie: Alfonso I al Aragonului și Navarei, rege al Aragonului și Navarrei (n. 1073)
 Alexandru de Jülich, episcop de Liège (n. ?)
Engelbert, duce de Carintia (n. ?)
 Galbert de Bruges, cleric și cronicar flamand (n. ?)
Gumushtegin, emir al danișmenizilor (n. ?)
 Hugue Le Puisset, cavaler cruciat și conte de Jaffa (n. 1100)
 Taizong, împărat din dinastia Jin a jurchenilor (n. ?)
 Tughrul al II-lea, conducător selgiucid (n. ?)

Vezi și 
 Listă de conducători de stat din 1134

1134